- Hindi News
- National
- बाजार से उठाए कोरक्स के सैंपल, तय रेट से ज्यादा दाम में बेचने की जांच भी शुरू की
बाजार से उठाए कोरक्स के सैंपल, तय रेट से ज्यादा दाम में बेचने की जांच भी शुरू की
भास्कर संवाददाता | झुंझुनूं
ड्रगकंट्रोल डिपार्टमेंट ने सोमवार को शहर में कार्रवाई करते हुए कोडीन साल्ट से निर्मित कोरक्स सिरप के सैंपल उठाए। एडीसी विजय सिंघल की टीम ने कारुंडिया रोड स्थित कोरक्स की मार्केटिंग करने वाली फर्म से कोरक्स के सैंपल उठाए और उसके क्रय-विक्रय का रिकॉर्ड जब्त किया।
एडीसी सिंघल ने बताया कि दवा के नमूने जांच के लिए लैब में भेजे गए हैं। ज्यादा मूल्य पर दवा बेचे जाने की शिकायत पर बीडीके अस्पताल के सामने स्थित नवीन मेडिकोज पर टीम भेजी गई। सिंघल ने बताया कि टीम की रिपोर्ट अभी तक आई नहीं है। रिपोर्ट में गड़बड़ी आई तो फर्म पर कार्रवाई की जाएगी।
पांच दवाओं को बाजार से हटाने के आदेश
सीकर.औषधिनियंत्रक विभाग ने पांच दवाओं के अमानक पाए जाने पर निर्माण और बिक्री पर रोक लगा दी है। विभाग का कहना है कि हिमाचल प्रदेश की एचएल हैल्थ केयर प्राइवेट लिमिटेड की पेन्टाप्राजोल एंड डोमपेरीडोन टेबलेट, साहिब की जी लेबोरेट्री की सेफिक्सिम फॉर ओरल सस्पेंशन, हिमाचल प्रदेश की कोसमास फार्मास्यूटिकल की पेरासिटामॉल टेबलेट, हिमाचल प्रदेश की ओरीसन फार्मा इंटरनेशनल की एमॉक्सीसीलिन ओरल सस्पेंशन, सोलन हिमाचल प्रदेश की अल्ट्रा ड्रग्स प्राइवेट लिमिटेड की मोनटेलूकास्ट सोडियम एंड लीवोसीट्रेजीन डाइहाइड्रोक्लोराइड टेबलेट को बाजार से हटाने के आदेश दिए हैं। इन दवाओं के सैंपल जांच में अमानक पाए गए है।
Q. कोडीन साल्ट की दवाएं खुलेआम क्यों बिक रही हैं?
{कोडीनसाल्ट प्रतिबंधित नहीं है।
Q.लेकिन इस पर तो बैन था?
{हां,एक बार लगाया था, फिर कोर्ट ने स्टे दे दिया
Q.क्या इस मामले में कोई निर्णय नहीं हुआ?
{होगया, कोर्ट ने छूट दे दी थी।
Q.फिर फाइजर ने कोरेक्स का प्रोडक्ट क्यों बंद किया?
{कईकंपनियों ने बंद कर दिया। यह उनका इंटरनल डिसीजन है।
Q.इस साल्ट की दवा बिना प्रिस्क्रिप्शन बेच सकते हैं?
{नहीं,ऐसा तो नहीं कर सकते।
Q.क्या दवा पर प्रिंट रेट से ज्यादा रुपए लिए जा सकते हैं?
{नहीं,एमआरपी से ज्यादा रुपए लेना ऑफेंस हैं।
Q.कोरक्स तो खुलेआम दुगुने भाव में बिक रही है?
{मेरेपास ऐसी शिकायत नहीं आई।
Q.अब मामले में क्या करेंगे?
{सैंपलजांच के लिए भेजे हैं, कार्रवाई करेंगे।
Q.ज्यादा मूल्य वसूलने के मामले में क्या कार्रवाई करेंगे?
{एकरिटेलर के जांच टीम भेजी है, रिपोर्ट आने के बाद कार्रवाई होगी।
कोरक्स लंबे समय से बाजार बेची जा रही थी, लेकिन भास्कर में समाचार प्रकाशित होने के बाद जिले में कोडीन साल्ट वाली कोरक्स दवा के पहली बार सैंपल उठाए हैं।
tgl_Latn sot_Latn hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva